pythainlp/thaigov-v2-corpus-22032023 huggingface dataset:
วันอังคารที่ 7 กุมภาพันธ์ 2566
​Budget approved for repair/renovation of flood-damaged irrigation structures across nation
​Budget approved for repair/renovation of flood-damaged irrigation structures across nation
Deputy Secretary-General to the Prime Minister and Acting Government Spokesperson Anucha Burapachaisri disclosed that the cabinet, in its meeting on February 7, 2023, approved the budget under Government’s contingency fund for emergency (FY2023) for the total amount of 3,092.72 million Baht to be allocated to the Royal Irrigation Department, Ministry of Agriculture and Cooperatives for repair/renovation of 1,167 irrigation structures in 48 provinces in the North, Northeast, Central, and the East, that have been damaged by flood disaster in 2022. The aim is to restore those structures back to their former or even improved condition.
Repair/renovation of irrigation structures in the 4 regions has been planned as follows: 1) renovation of irrigational work- 11 projects with the budget of 191.76 million Baht; 2) reservoir repair- 39 projects with the budget of 152.98 million Baht; 3) repair of weirs/regulators- 31 projects with the budget of 64.21 million Baht; 4) canal/distribution system repair- 523 projects with the budget of 1,079.34 million Baht; and 5) repair of drainage system- 563 projects with the budget of 1,604.43 million Baht.
According to the Government Spokesperson, the Prime Minister emphasized that implementation plan be transparent, accountable, cost-effective, and relevant with the situation.
วันพุธที่ 8 กุมภาพันธ์ 2566
​ครม.แต่งตั้ง “เพชรรัตน์ สายทอง” นั่ง ผู้ตรวจราชการกระทรวงวัฒนธรรม
​ครม.แต่งตั้ง “เพชรรัตน์ สายทอง” นั่ง ผู้ตรวจราชการกระทรวงวัฒนธรรม
ครม.แต่งตั้ง “เพชรรัตน์ สายทอง” นั่ง ผู้ตรวจราชการกระทรวงวัฒนธรรม
วันที่ 7 กุมภาพันธ์ 2566 นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวภายหลังการประชุมคณะรัฐมนตรี (ครม.) ว่า ที่ประชุม ครม. มีมติอนุมัติตามที่กระทรวงวัฒนธรรม (วธ.) เสนอแต่งตั้งนางสาวเพชรรัตน์ สายทอง ผู้ช่วยปลัดกระทรวงวัฒนธรรม ให้ดำรงตำแหน่ง ผู้ตรวจราชการกระทรวงวัฒนธรรม เพื่อทดแทนตำแหน่งที่ว่าง ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป
ทั้งนี้ ผู้บริหารระดับสูงที่ได้รับการแต่งตั้งในครั้งนี้ เป็นผู้ที่มีความรู้ความสามารถและประสบการณ์ขับเคลื่อนงานด้านศาสนา ศิลปะและวัฒนธรรม ตรวจ ติดตาม กำกับ ดูแล และเร่งรัดการดำเนินงานของส่วนราชการในสังกัดวธ.เป็นไปตามยุทธศาสตร์ชาติ 20 ปี นโยบายรัฐบาล นโยบายวธ. และแผนปฏิบัติการวธ. ที่มุ่งขับเคลื่อนงานศาสนา ศิลปะ และวัฒนธรรม ปรับบทบาทสู่กระทรวงสังคมกึ่งเศรษฐกิจ เกิดประโยชน์สูงสุดต่อทางราชการและประชาชน
วันพุธที่ 8 กุมภาพันธ์ 2566
พม. จับมือเครือข่ายสร้างภูมิคุ้มกันภัยออนไลน์ให้เด็ก เยาวชน จัดกิจกรรมสร้างความตระหนักรู้ วันส่งเสริมอินเทอร์เน็ตปลอดภัยแห่งชาติ
พม. จับมือเครือข่ายสร้างภูมิคุ้มกันภัยออนไลน์ให้เด็ก เยาวชน จัดกิจกรรมสร้างความตระหนักรู้ วันส่งเสริมอินเทอร์เน็ตปลอดภัยแห่งชาติ
เมื่อวันที่ 7 ก.พ. 66เวลา 09.00 น. พลเอก ประยุทธ์ จันทร์โอชา นายกรัฐมนตรี รับฟังรายงานเรื่องกิจกรรมสร้างความตระหนักรู้ วันส่งเสริมอินเทอร์เน็ตปลอดภัยแห่งชาติ (Thailand Safer Internet Day) และการจัดตั้งเครือข่ายเสริมสร้างอินเทอร์เน็ตปลอดภัยประเทศไทย (Thailand Safe Internet Coalition) โดยนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) กล่าวรายงาน นอกจากนี้ นายสุรเชษฐ์ โพธิ์แสง รองเลขาธิการสถาบันยุวทัศน์แห่งประเทศไทย นำเสนอเรื่องข้อมูลการเฝ้าระวังเว็บไซต์พนันออนไลน์ ปี 2565 ซึ่งปัจจุบัน มีเว็บไซต์ฯ ที่ยังคงให้บริการอยู่ 595 เว็บไซต์ และนายธีรภัทร มอญดะ รองประธานสภาเด็กและเยาวชนแห่งประเทศไทย กล่าวขอบคุณนายกรัฐมนตรีสำหรับการดำเนินโยบายเพื่อสร้างสิ่งแวดล้อมที่ปลอดภัยสำหรับเด็กในโลกอินเตอร์เน็ต โดยมีคณะผู้บริหารกระทรวง พม. และผู้แทนภาคีเครือข่าย เข้าร่วม ณ ตึกสันติไมตรี ทำเนียบรัฐบาล
ทั้งนี้ พลเอก ประยุทธ์ จันทร์โอชา นายกรัฐมนตรี ขอให้ส่งเว็บไซต์พนันออนไลน์ทั้งหมดมาให้ ขณะนี้ ได้สั่งการให้ไปดำเนินการแล้ว แต่มีปัญหาในบางข้อกฎหมาย ซึ่งต้องออกเป็นพระราชกำหนด เพราะกฎหมายตอนนี้ไม่ทันกับการเปลี่ยนแปลงตรงนี้ อีกทั้งการปิดเว็บไซต์พนันออนไลน์ต้องข้อคำสั่งศาล เพราะไม่สามารถปิดได้ทันที ซึ่งเรายังไม่มีกฎหมายตรงนี้ นอกจากนี้ รัฐบาลได้กำหนดนโยบายความมั่นคงปลอดภัยโลกไซเบอร์ นับเป็นสิ่งสำคัญ ซึ่งนายกรัฐมนตรีได้สั่งการด้วยตนเอง โดยขอความร่วมมือให้ทุกคนช่วยกันสานต่อ และต้องขอบคุณ สภาเด็กและเยาวชนแห่งประเทศไทย สถาบันยุวทัศน์แห่งประเทศไทย กระทรวง พม. และทุกคน ที่ช่วยกันขับเคลื่อนเรื่องนี้ ดังนั้น เราต้องเตรียมความพร้อมให้คนของเรา ไม่ให้หลงเชื่อ ไม่ให้ถูกหลอก โดยขอให้ทุกคนต้องคำนึงถึงธรรมะ คือ อย่าโลภ อย่าโกรธ อย่าหลง ซึ่งจะส่งผลกระทบโดยรวมของประเทศ โดยเฉพาะเด็กและเยาวชน
นายจุติ กล่าวเพิ่มเติมว่า วันนี้ (7 ก.พ. 66) ตรงกับวันส่งเสริมอินเทอร์เน็ตปลอดภัยสากล (Safer Internet Day) ซึ่งกระทรวง พม. ร่วมกับภาคีเครือข่ายจัดกิจกรรมสร้างความตระหนักรู้ วันส่งเสริมอินเทอร์เน็ตปลอดภัยแห่งชาติ (Thailand Safer Internet Day) ซึ่งจัดขึ้นเป็นประจำทุกปี เพื่อเฉลิมฉลองร่วมกับอีก 200 ประเทศทั่วโลก ในการให้ความรู้ สร้างความตระหนักถึงความสำคัญทางด้านความปลอดภัยในการใช้อินเทอร์เน็ตและเทคโนโลยีในชุมชนออนไลน์อย่างมีความรับผิดชอบและเป็นประโยชน์ต่อสังคม อีกทั้งสนับสนุนการทำงานของเครือข่ายเสริมสร้างอินเทอร์เน็ตปลอดภัยประเทศไทย (Thailand Safe Internet Coalition) ประกอบด้วยภาคีเครือข่ายทั้งหน่วยงานภาครัฐ เอกชน และประชาสังคม เพื่อให้เป็นกลไกสำคัญในการป้องกันและแก้ไขปัญหาภัยออนไลน์ที่ส่งผลกระทบต่อเด็ก เยาวชน และสังคมไทย
#ช่วย24ชั่วโมง
#พม24ชม
#ข่าวพม
วันพุธที่ 8 กุมภาพันธ์ 2566
08/02/2566
ประกาศแต่งตั้ง “ฉัตรชัย” ดำรงตำแหน่ง “ผู้จัดการ ธ.ก.ส.” คนใหม่ มีผลวันที่ 26 มี.ค. 66
รัฐมนตรีว่าการกระทรวงการคลังในฐานะประธานกรรมการ ธ.ก.ส. มีคำสั่งแต่งตั้ง นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) ดำรงตำแหน่ง ผู้จัดการ ธนาคารเพื่อการเกษตรและสหกรณ์การเกษตร (ธ.ก.ส.) มีผลตั้งแต่วันที่ 26 มีนาคม 2566 เป็นต้นไป
เมื่อวันที่ 6 กุมภาพันธ์ 2566 นายอาคม เติมพิทยาไพสิฐ รัฐมนตรีว่าการกระทรวงการคลังในฐานะประธานกรรมการ ธ.ก.ส. มีคำสั่งแต่งตั้ง นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) ดำรงตำแหน่ง ผู้จัดการ ธนาคารเพื่อการเกษตรและสหกรณ์การเกษตร (ธ.ก.ส.) หลังผ่านกระบวนการสรรหาผู้จัดการ ธ.ก.ส. คนใหม่ แทนนายธนารัตน์ งามวลัยรัตน์ ผู้จัดการ ธ.ก.ส. คนปัจจุบัน ที่จะเกษียณอายุราชการในเดือนมีนาคม 2566 ซึ่งนายฉัตรชัยจะเป็นผู้จัดการ ธ.ก.ส. คนที่ 14 โดยมีผลตั้งแต่วันที่ 26 มีนาคม 2566 เป็นต้นไป
นายฉัตรชัย เกิดเมื่อวันที่ 9 พฤศจิกายน 2514 จบการศึกษา ปริญญาตรี (สถิติศาสตรบัณฑิต) คณะพาณิชยศาสตร์และการบัญชี จุฬาลงกรณ์มหาวิทยาลัย ปริญญาโท (Master of Computer Science) จาก Syracuse University, New York, USA (นักเรียนทุนธนาคารอาคารสงเคราะห์ รุ่นที่ 1) เริ่มดำรงตำแหน่งผู้บริหาร ธอส. ตั้งแต่ปี 2551 - 2555 ในตำแหน่ง ผู้ช่วยกรรมการผู้จัดการ ปี 2555 - 2559 ดำรงตำแหน่ง รองกรรมการผู้จัดการ กลุ่มงานสินเชื่อ ธอส. และขึ้นสู่ตำแหน่งผู้บริหารสูงสุดในปี 2559 - ปัจจุบัน ซึ่งผลงานที่โดดเด่นในช่วงที่ผ่านมา ได้แก่ ด้าน IT โดยผลักดันโครงการพัฒนาระบบงานหลัก GHB System ขึ้นใช้งานทดแทน Core Banking ระบบเดิมที่ใช้งานมานานกว่า 10 ปี ได้สำเร็จตามกำหนด และสามารถให้บริการลูกค้าได้อย่างต่อเนื่อง ด้านการปรับเปลี่ยนองค์กร บริหารจัดการ พัฒนาทรัพยากรบุคคล จนทำให้ ธอส. มีการบริหารจัดการที่เป็นเลิศ และได้รับรางวัลรัฐวิสาหกิจ ยอดเยี่ยม รางวัลผู้นำองค์กรดีเด่น รางวัลคุณภาพแห่งชาติ (TQA) และรางวัลประเมินคุณธรรมและความโปร่งใสใน การดำเนินงานของหน่วยงานภาครัฐ (ITA) คะแนนประเมินสูงสุดอันดับ 1 ในกลุ่มรัฐวิสาหกิจต่อเนื่อง 6 ปี ซ้อน (พ.ศ. 2560 - 2565)
วันอังคารที่ 7 กุมภาพันธ์ 2566
ดีอีเอส ประชุมหารือร่วมกับ แกร็บ
ดีอีเอส ประชุมหารือร่วมกับ แกร็บ
วันนี้(7ก.พ. 66)ดร.เวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคม(ดีอีเอส)เป็นประธานการประชุมหารือร่วมกับบริษัทแกร็บประเทศไทยจำกัดณห้องประชุม801ชั้น8สป.ดศ.
__________________
วันพุธที่ 8 กุมภาพันธ์ 2566
อว. จัดเสวนาวิชาการธัชชาซีรีย์กรุงรัตนโกสินทร์ ครั้งที่ 4 ในหัวข้อ “Disruptive Time สมัยพระจอมเกล้าฯ”
อว. จัดเสวนาวิชาการธัชชาซีรีย์กรุงรัตนโกสินทร์ ครั้งที่ 4 ในหัวข้อ “Disruptive Time สมัยพระจอมเกล้าฯ”
วันที่ 23 มกราคม 2566 ณ ห้องแถลงข่าว ชั้น 1 อาคารพระจอมเกล้า สป.อว./ “ธัชชา” วิทยสถานสังคมศาสตร์ มนุษยศาสตร์และศิลปกรรมศาสตร์แห่งประเทศไทย จัดเสวนาวิชาการธัชชาซีรีย์กรุงรัตนโกสินทร์ ครั้งที่ 4 ในหัวข้อ “Disruptive Time สมัยพระจอมเกล้าฯ” โดยมี ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) เป็นประธานเปิดงาน นอกจากนั้นยังมีการอภิปรายจากผู้ทรงคุณวุฒิในหัวข้อ “สังคมเปลี่ยน ความคิดเปลี่ยน สมัยรัชกาลที่ 4” โดย รองศาสตราจารย์ ดร.ปรีดี พิศภูมิวิถี คณะศิลปะศาสตร์ มหาวิทยาลัยมหิดล หัวข้อ “งานวิทยาศาสตร์พัฒนาประเทศไทย” โดย ศาสตราจารย์ ดร.ชูกิจ ลิมปิจำนงค์ ผู้อำนวยการสำนักงานพัฒนาวิทยาศาสตร์และเทคโนโลยีแห่งชาติ (สวทช.)
สำหรับเวทีเสวนาในแต่ละครั้ง ถือเป็นเวทีแลกเปลี่ยนความรู้และประสบการณ์ระหว่างผู้ที่สนใจ กับวิทยากรผู้ทรงคุณวุฒิที่มาร่วมอภิปรายในหัวข้อที่เกี่ยวกับประวัติศาสตร์ของไทย ซึ่งตรงกับเป้าหมายสำคัญของกระทรวง อว. ในฐานะที่เป็นกระทรวงแห่งความรู้ ศิลปะวิทยาการ ผสมผสานทั้งสังคมศาสตร์ มนุษยศาสตร์ ศิลปกรรมศาสตร์ ตลอดจนวิทยาศาสตร์และเทคโนโลยี เพื่อตอบโจทย์ความต้องการของประชาชนและเป็นประโยชน์ต่อประเทศชาติอย่างยั่งยืน
วันพุธที่ 8 กุมภาพันธ์ 2566
​กระทรวงเกษตรฯ จัดประชุมคณะกรรมการฟื้นฟูและพัฒนาศักยภาพการประมงไทย
​กระทรวงเกษตรฯ จัดประชุมคณะกรรมการฟื้นฟูและพัฒนาศักยภาพการประมงไทย
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เป็นประธานการประชุมคณะกรรมการฟื้นฟูและพัฒนาศักยภาพการประมงไทย ครั้งที่ 1/2566 โดยมีนายอภัย สุทธิสังข์ รองปลัดกระทรวงเกษตรและสหกรณ์ เข้าร่วม ในฐานะรองประธานกรรมการ ณ ห้องประชุมพะยูน ชั้น 7 อาคารจุฬาภรณ์ กรมประมง และผ่านการประชุมทางไกลออนไลน์ ผ่านระบบ Zoom Meeting โดยมีหัวข้อสำคัญในที่ประชุม คือ
1) แก้ไขเพิ่มเติมคำสั่งแต่งตั้งคณะกรรมการฟื้นฟูและพัฒนาศักยภาพการประมงไทย คณะอนุกรรมการ และคณะทำงาน
2) ความก้าวหน้าการดำเนินงานภายใต้คำสั่งคณะกรรมการฟื้นฟูและพัฒนาศักยภาพการประมงไทย
2.1) คณะอนุกรรมการฟื้นฟูและพัฒนาศักยภาพการประมงพื้นบ้าน
2.2) คณะอนุกรรมการฟื้นฟูและพัฒนาศักยภาพการประมงพาณิชย์ และการประมงนอกน่านน้ำไทย
2.3) คณะอนุกรรมการฟื้นฟูและพัฒนาศักยภาพการเพาะเลี้ยงสัตว์น้ำ
2.4) คณะอนุกรรมการพัฒนาผลิตผลผลิตภัณฑ์ประมงและการพาณิชย์
2.5) คณะทำงานโครงการ Fisherman’s Village Resort
2.6) คณะทำงานส่งเสริมและพัฒนาการกระจายสินค้าประมงจากผู้ผลิตถึงผู้บริโภค
3) ความก้าวหน้าการดำเนินงานโครงการสินเชื่อเพื่อเสริมสภาพคล่อง ระยะที่ 2
4) ความก้าวหน้าการดำเนินงานคณะอนุกรรมการยกร่างพระราชบัญญัติสภาการประมง พ.ศ. .... และร่างพระราชบัญญัติกองทุนการประมง พ.ศ. ....
5) โครงการน้ำมันเพื่อการประมง
6) เรือประมงเพื่อการท่องเที่ยว
วันพุธที่ 8 กุมภาพันธ์ 2566
08/02/2566
ธพส. ชี้แจงข้อวิจารณ์กระบวนการจัดจ้างในศูนย์ราชการฯ ไม่โปร่งใส
บริษัท ธนารักษ์ฯ ยืนยันไม่มีการจัดจ้างล็อคสเปก ดำเนินโครงการฯ ตามระเบียบ บริษัท ธนารักษ์พัฒนาสินทรัพย์ จำกัด ว่าด้วยการพัสดุฯ
จากกรณี voicetv , เว็บไซต์ผู้จัดการฯ , เว็บไซต์คมชัดลึก เผยแพร่ข่าวกรณีแหล่งข่าวจากศูนย์ราชการเฉลิมพระเกียรติฯ ถนนแจ้งวัฒนะ เปิดเผยว่า ช่วง 3 ปีที่ผ่านมา การจัดซื้อจัดจ้างของหน่วยงานราชการภายในศูนย์ราชการแจ้งวัฒนะ บางหน่วยถูกวิพากษ์วิจารณ์ว่า มีการจัดจ้างส่อล็อคสเปก ปัญหาดังกล่าวมีหน่วยงานบริหารพื้นที่ โดยบริษัทธนารักษ์พัฒนาสินทรัพย์ จำกัด (ธพส.) สาเหตุของข้อวิจารณ์ คือ ผู้มีอำนาจที่เกี่ยวข้องมักเลือกใช้วิธีเชิญชวน แม้จะดำเนินการภายใต้ “ระเบียบบริษัทธนารักษ์พัฒนาสินทรัพย์จำกัดว่าด้วยการพัสดุเพื่อการบริหารโครงการ พ.ศ. 2561” แต่เมื่อดำเนินการไปแล้ว ปรากฏว่า บางงานไม่เคยมีการประกาศผลผู้ชนะการประกวดราคาให้สาธารณชนรับทราบ แต่มีบริษัทเข้ามาทำงานในภารกิจนั้น ๆ ตามที่มีการเชิญชวน จึงมีข้อสังเกตจากพฤติการณ์ว่า มีบริษัทที่ต้องการไว้อยู่แล้วนั้น
วันที่ 8 กุมภาพันธ์ 2566 นายธีธัช สุขสะอาด รองกรรมการผู้จัดการ บริษัท ธนารักษ์พัฒนาสินทรัพย์ จำกัด (ธพส.) ชี้แจง ดังนี้ บริษัท ธนารักษ์พัฒนาสินทรัพย์ จำกัด (ธพส.) ในฐานะผู้บริหารศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ ขอชี้แจงว่า โครงการจัดจ้างควบคุมแลและบำรุงรักษาระบบวิศวกรรมประกอบอาคาร เพื่อดำเนินงานซ่อมบำรุงรักษาเครื่องจักรและอุปกรณ์ในระบบวิศวกรรมประกอบอาคาร ภายในศูนย์ราชการเฉลิมพระเกียรติฯ ได้ดำเนินการจัดซื้อจัดจ้าง ประจำปี 2566 เป็นไปตามระเบียบ บริษัท ธนารักษ์พัฒนาสินทรัพย์ จำกัด ว่าด้วยการพัสดุเพื่อการบริหารโครงการ พ.ศ. 2561 ด้วยวิธีการคัดเลือก ตามข้อ 20 (2) เชิญผู้มีอาชีพจำหน่ายหรือรับจ้างในงานนั้นโดยตรงไม่น้อยกว่า 3 ราย และเป็นผู้มีฝีมือโดยเฉพาะหรือผู้มีความชำนาญเป็นพิเศษ
โดย ธพส. ได้ทำหนังสือเชิญชวนยื่นข้อเสนอเมื่อวันที่ 13 มกราคม 2566 จำนวน 5 ราย ได้แก่ 1. บริษัท โจนส์ แลง ลาซาลล์ (ประเทศไทย) จำกัด 2. บริษัท ไวร์เออ แอนด์ ไวร์เลส จำกัด 3. บริษัท พร้อม เทคโน เซอร์วิส จำกัด 4. บริษัท พลัส พร็อพเพอร์ตี้ จำกัด และ 5. บริษัท มาร์จินอล จำกัด และมีกำหนดยื่นซองเสนอราคาในวันที่ 27 มกราคม 2566 ที่ผ่านมา ซึ่งได้มีผู้ยื่นข้อเสนอ จำนวน 3 ราย ได้แก่ 1. บริษัท ไวร์เออ แอนด์ ไวร์เลส จำกัด 2. บริษัท พร้อม เทคโน เซอร์วิส จำกัด และ 3. บริษัท มาร์จินอล จำกัด
จากนั้น ระหว่างวันที่ 30 มกราคม – 3 กุมภาพันธ์ 2566 คณะกรรมการจัดจ้างได้ดำเนินการพิจารณาผลเป็นไปตามหลักเกณฑ์ ทั้ง 3 ราย ปัจจุบันอยู่ในระหว่างกระบวนการนำเสนอผู้มีอำนาจพิจารณาอนุมัติการจัดจ้างในงานดังกล่าว จากนั้นจึงจะดำเนินการประกาศผล ผ่านเว็บไซต์ของ บริษัท ธนารักษ์พัฒนาสินทรัพย์ จำกัด ต่อไป
วันพุธที่ 8 กุมภาพันธ์ 2566
เพิ่มจำนวนนิสิตทุนโครงการเพชรในตม ผลิตครูคุณภาพแก่ รร.ทั่วประเทศ
วันพุธที่ 8 กุมภาพันธ์ 2566
ต่อจากนี้ไป ขอเชิญรับฟังไทยคู่ฟ้า
รัฐบาลลดความเหลื่อมล้ำทางการศึกษา โดยอนุมัติเพิ่มจำนวนการรับนิสิตโครงการเพชรในตมจากเดิม
45 คน เป็น 161 คน เพิ่มขึ้น 116 คน ตั้งแต่ปี 2566 เป็นต้นไป แบ่งเป็นกลุ่มที่ 1 จาก 73 จังหวัดทั่วประเทศ
จังหวัดละ 2 คน ยกเว้นผู้มีภูมิลำเนาใน กทม. และจังหวัดชายแดนใต้ และกลุ่มที่ 2
นิสิตจากจังหวัดชายแดนใต้ จำนวน 15 คน พร้อมทั้งเห็นชอบให้บรรจุบัณฑิตจำนวน 161 คนจากโครงการนี้
เป็นข้าราชการครูในสังกัดสำนักงานคณะกรรมการการศึกษาขั้นพื้นฐาน
ในโรงเรียนพื้นที่ภูมิลำเนาเดิมของนิสิต หรือหมู่บ้านใกล้เคียงโดยไม่ต้องสอบแข่งขันเป็นกรณีพิเศษ
เพื่อเพิ่มจำนวนครูที่มีคุณภาพแก่โรงเรียนในพื้นที่ห่างไกล ทุรกันดาร และแนวชายแดน
เป็นการขยายโอกาสทางการศึกษาให้แก่เด็กและเยาวชนทั่วประเทศ
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 8 กุมภาพันธ์ 2566
อว. ขับขานบทเพลง “อมตะสยาม” ผ่านวงซิมโฟนีออร์เคสตรา กระหึ่ม ศูนย์วัฒนธรรมแห่งประเทศไทย
อว. ขับขานบทเพลง “อมตะสยาม” ผ่านวงซิมโฟนีออร์เคสตรา กระหึ่ม ศูนย์วัฒนธรรมแห่งประเทศไทย
เมื่อช่วงค่ำวันที่ 18 มกราคม 2566 ที่ผ่านมาศาสตราจารย์พิเศษ ดร.เอนก เหล่าธรรมทัศน์รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรมเป็นประธานในพิธีเปิดการแสดงบทเพลง อมตะสยาม ณ ศูนย์วัฒนธรรมแห่งประเทศไทย ถนนเทียมร่วมมิตร แขวงห้วยขวาง เขตห้วยขวาง กรุงเทพมหานคร โดยมีดร.วิภารัตน์ ดีอ่องผู้อำนวยการสำนักงานวิจัยแห่งชาติ (วช.) พร้อมคณะผู้บริหาร อว. และประชาชนร่วมงาน ซึ่งเป็นการแสดงศิลปะดนตรีจากโครงการขยายผลต่อยอดนวัตกรรมเพลงพื้นบ้านเพื่อเผยแพร่ให้เป็นมรดกชาติ ดำเนินการโดย มูลนิธิอาจารย์สุกรี เจริญสุข ซึ่งได้รับทุนสนับสนุนจากสำนักงานการวิจัยแห่งชาติ (วช.) เป็นปีที่ 3 โดยนำเพลงพื้นบ้าน เพลงโบราณของภูมิภาคต่างๆ มาแสดงออกในรูปแบบของวงซิมโฟนี ออร์เคสตรา เพื่อเป็นการอนุรักษ์และต่อยอดมรดกทางวัฒนธรรม กระตุ้นให้เกิดการเสริมสร้างสิ่งใหม่บนรากฐานสิ่งเก่า รักษาเสถียรภาพและอัตลักษณ์ของสังคมไทยให้สืบทอดและคงอยู่ต่อไป
ศาสตราจารย์พิเศษ ดร.เอนก เหล่าธรรมทัศน์รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม กล่าวว่า ปัจจุบันจะเห็นว่าศิลปวัฒนธรรม นับวันจะมีความโดดเด่นยิ่งขึ้น มีช่วงหนึ่งที่ศิลปวัฒนธรรมไทยหาย แต่เวลานี้ก็มีความโดดเด่นขึ้น ไม่ว่าจะเป็นมวยไทย อาหารไทย นวดแผนไทย เสื้อผ้าไทย รวมถึงดนตรีไทย ซึ่ง อว. ทำเรื่องนี้ไม่ใช่ทำให้เก็บเป็นของเก่า แต่เป็นเพราะว่าเก็บของเก่ามาใส่เสน่ห์สมัยใหม่ ความทันสมัยของสมัยใหม่ และก็รวมถึงผู้ที่ชื่นชอบ ศิลปะสุนทรียภาพ ประเทศไทยเป็นประเทศที่โชคดี ที่ศิลปะ สุนทรียะ และอารยธรรม หลายร้อยปี บรรดาคนที่ทำให้ศิลปิน ศิลปะ ดนตรีไทยมีลมหายใจ คือ อาจารย์สุกรี เจริญสุข อาจารย์ได้มาขอทุน จาก กระทรวง อว. ไปทำวิจัย ซึ่งเป็นงานวิจัยที่ฟังได้ วิจัยที่ชมได้ วิจัยไม่ได้มีแค่กระดาษและหนังสือ หรือแค่เป็นการตีพิมพ์เท่านั้น แต่วิจัยบางอย่างของ อว. ก็กินได้ การวิจัยอาหาร ส่วนวิจัยที่จะได้รับชมรับฟังในวันนี้ เป็นวิจัยที่ฟังไพเราะเสนาะหู ทำให้คิดถึงความหลัง ทำให้คิดถึงปัจจุบัน ทำให้คิดถึงอนาคต เป็นกระแสเดียวกันได้ ขอแสดงความชื่นชม อาจารย์สุกรี เจริญสุข และคณะนักดนตรี เป็นอย่างมากที่ช่วยรังสรรค์ศิลปะวัฒนธรรมเพลงไทยให้คงอยู่ต่อไป
การแสดงดนตรี “อมตะสยาม” เป็นการบอกเล่าเรื่องราวประวัติศาสตร์ สังคม วิถีชีวิต และวัฒนธรรม ผ่านการนำกลับมาเรียบเรียงเสียงประสานขึ้นใหม่ เพื่อทำการบันทึกเสียงเก็บไว้ด้วยเทคโนโลยีสมัยใหม่ ในการรักษาสืบทอดบทเพลงที่สำคัญของชาติไว้ รวมถึงเพื่อใช้ในการศึกษา การค้นคว้า อ้างอิง โดยบรรเลงบทเพลงผ่านวงไทยซิมโฟนีออร์เคสตรา ซึ่งเพลงชุดอมตะสยามได้เรียบเรียงบทเพลงโดย พันเอก ดร.ประทีป สุพรรณโรจน์ ดร.ธีรนัย จิระสิริกุล ดร.ปิยะวัฒน์ หลุยลาภประเสริฐ
การแสดงดนตรี “อมตะสยาม” ในครั้งนี้ ประกอบด้วยเพลง สรรเสริญถวายไชยมงคล รัชกาลที่ 5 เพลงวอลซ์ปลื้มจิตร เพลงเขมรไทรโยค เพลงสายสมร เพลงสุดใจ เพลงคลื่นกระทบฝั่ง เพลงเชิดจีน และเพลงลาวแพนออกซุ้ม ซึ่งระหว่างการบรรเลงเพลง ดร.สุชาติ วงษ์ทอง ได้สร้างสรรค์ภาพจิตรกรรมประกอบบทเพลง การแสดงดนตรี ด้วย
วันพุธที่ 8 กุมภาพันธ์ 2566
The 1st National Conference on Children in the Digital Age: Together for Safer Internet for Children
The 1st National Conference on Children in the Digital Age: Together for Safer Internet for Children
8 ก.พ. 2566 - ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) ร่วมกล่าวเปิดงานการประชุมนานาชาติเรื่องเด็กยุคดิจิทัลครั้งที่ 1 : ร่วมกันสร้างสิ่งแวดล้อมที่ปลอดภัยบนอินเทอร์เน็ตสำหรับเด็กในประเทศไทย โดยมีนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (พม.) เป็นประธานกล่าวเปิดงาน มี UNICEF ITU และ ECPAT ร่วมจัดงาน ณ โรงแรมอีสติน แกรนด์ สาทร กรุงเทพฯ
__________________
วันพุธที่ 8 กุมภาพันธ์ 2566
08/02/2566
ไทยเตรียมประกาศ “ปลอดกาฬโรคแอฟริกาม้า” รอประเมินจากองค์การสุขภาพสัตว์โลก คาด! รู้ผลปีนี้
ไทยเตรียมประกาศ “ปลอดกาฬโรคแอฟริกาม้า” รอประเมินจากองค์การสุขภาพสัตว์โลก คาด! รู้ผลปีนี้
วันนี้ (8 กุมภาพันธ์ 2566) นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า จากเหตุการณ์การเกิดกาฬโรคแอฟริกาในม้า (African Horse Sickness) ในปี 2563 และประเทศไทยพบการระบาดครั้งแรกเมื่อวันที่ 27 มีนาคม 2563 ในพื้นที่ 17 จังหวัด มีสัตว์ป่วย 610 ตัว และตาย 568 ตัวนั้น ตลอดระยะเวลาที่ผ่านมารัฐบาล โดยกรมปศุสัตว์ กระทรวงเกษตรและสหกรณ์ได้ร่วมกับหน่วยงานภาคีเครือข่ายดำเนินการเฝ้าระวัง ควบคุม และป้องกันโรคอย่างมีประสิทธิภาพ
นางสาวรัชดา กล่าวว่า กรมปศุสัตว์ กระทรวงเกษตร รายงานความคืบหน้าการขอคืนสถานภาพปลอดโรคกาฬโรคแอฟริกาในม้า (African Horse Sickness : AHS) ในไทย หลังจากที่ไม่มีรายงานพบกาฬโรคแอฟริกาในม้าในประเทศไทยมากว่า 2 ปีแล้ว ว่าขณะนี้ กรมปศุสัตว์ กรมการสัตว์ทหารบก องค์การสวนสัตว์แห่งประเทศไทยในพระบรมราชูปถัมภ์ สมาคมกีฬาขี่ม้าแห่งประเทศไทย และหน่วยงานที่เกี่ยวข้อง ได้จัดทำข้อมูลเพื่อขอรับรองการปลอดโรคจากองค์การสุขภาพสัตว์โลก (WOAH) เรียบร้อยแล้ว โดยยื่นเรื่องขอคืนสถานภาพปลอดโรค AHS เรียบร้อยแล้วเมื่อวันที่ 30 มกราคม 2566 ที่ผ่านมา ซึ่งต้องรอให้คณะกรรมาธิการวิทยาศาสตร์ทางด้านโรคสัตว์ (Scientific committee) ของ WOAH ดำเนินการตรวจสอบเอกสาร หากผ่านการพิจารณาประเทศไทยจะได้รับสถานะลอดกาฬโรคแอฟริกาในม้าอย่างเป็นทางการในปี พ.ศ. 2566 นี้
“เมื่อไทยปลอดโรค AHS แล้ว จะส่งผลให้ไทยสามารถจัดการแข่งขันกีฬาขี่ม้าระดับนานาชาติรายการต่างๆ ได้ รวมทั้งกิจการการนำเข้า ส่งออกสัตว์กลุ่ม Equids จะสามารถดำเนินการได้ตามปกติภายใต้ข้อกำหนดของกรมปศุสัตว์ รวมถึงจะทำให้สามารถเคลื่อนย้ายม้าระหว่างประเทศได้ตามปกติ อันจะส่งผลต่อการสร้างอาชีพและรายได้ให้กับบุคลากรทุกภาคส่วน” นางสาวรัชดา ย้ำ
วันพุธที่ 8 กุมภาพันธ์ 2566
08/02/2566
โฆษกรัฐบาลเผย รัฐบาลเดินหน้าพัฒนาเศรษฐกิจไทย คาดการณ์ เศรษฐกิจไทยปี 2566 อาจจะขยายตัวถึง 4% การส่งเสริมการลงทุนไทยปี 2565 ไม่ต่ำกว่า 7 แสนล้านบาท
โฆษกรัฐบาลเผย รัฐบาลเดินหน้าพัฒนาเศรษฐกิจไทย คาดการณ์ เศรษฐกิจไทยปี 2566 อาจจะขยายตัวถึง 4% การส่งเสริมการลงทุนไทยปี 2565 ไม่ต่ำกว่า 7 แสนล้านบาท เชื่อมั่นระยะต่อไปมุ่งสู่ 1 ล้านล้านบาทต่อปี
วันที่ 8 กุมภาพันธ์ 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้รับทราบแผนการ และการทำงานของหน่วยงานด้านเศรษฐกิจตลอดมา และรู้สึกยินดีที่ มูลค่าทางเศรษฐกิจจีดีพี ในปี 2566 มีแนวโน้มเติบโตมากถึง 4 % รวมทั้ง ดัชนีตัวเลขทางเศรษฐกิจดีขึ้นอย่างมาก ซึ่งล้วนเป็นผลจากการดำเนินนโยบายของรัฐบาล ที่ดูแล ให้ความช่วยเหลือ ลดผลกระทบที่เกิดกับประชาชน ออกนโยบายให้ความช่วยเหลือทุกด้าน จนทำให้ระบบเศรษฐกิจไทยฟื้นตัวอย่างรวดเร็ว
โฆษกประจำสำนักนายกรัฐมนตรี กล่าวว่า นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน ประเมินว่า เศรษฐกิจไทยในปี 2566 อาจจะขยายตัวถึง 4% เป็นผลมาจากประเทศไทยสามารถรักษาวินัยการเงินการคลังได้เป็นอย่างดี อันดับความน่าเชื่อถือของประเทศไทยไม่ได้ลดลง ต่างประเทศและนักวิเคราะห์ต่างก็ประเมินว่าประเทศไทยจัดการกับสถานการณ์ที่วิกฤตได้ดี นอกจากนี้ รัฐบาลออกมาตรการช่วยเหลือเยียวยาประชาชนในด้านต่าง ๆ และได้พัฒนาโครงสร้างพื้นฐาน เพื่อเปิดรับอุตสาหกรรม และเทคโนโลยีใหม่ ๆ เพราะเล็งเห็นถึงผลประโยชน์ในการช่วยส่งเสริมเศรษฐกิจ เช่น การพัฒนาอุตสาหกรรมยานยนต์ไฟฟ้า รวมถึง นโยบายฟื้นฟูความสัมพันธ์ทางการทูตกับ ประเทศซาอุดีอาระเบีย ในรอบ 32 ปี ก็ถือเป็นผลงานของ พลเอก ประยุทธ์ จันทร์โอชา ซึ่งจะทำให้สามรถขยายเขตการค้า เข้าสู่ตะวันออกกลางและแอฟริกาได้ง่ายขึ้น
“นายกรัฐมนตรีรับทราบตัวเลขการประเมินดังกล่าว และขอให้ทุกหน่วยงานที่เกี่ยวข้องร่วมแรงร่วมใจในการทำงานอย่างต่อเนื้อ เชื่อว่าส่งผลเป็นความสำเร็จร่วมกันในการดำเนินนโยบายของรัฐบาล ทำให้ไทยผ่านพ้นวิกฤตมาได้ ทั้งนี้ นายกรัฐมนตรีขอบคุณทุกภาคส่วนที่ให้ความร่วมมือกับรัฐบาลเป็นอย่างดีในช่วงเวลาที่ผ่านมา สำหรับในปีนี้ เศรษฐกิจประเทศไทยมีแนวโน้มจะดีขึ้นกว่าปีที่แล้ว จากการประเมินทราบว่า การบริโภคภาคเอกชนจะมีมากขึ้น จำนวนนักท่องเที่ยวต่างชาติปีนี้คาดว่าจะมีมากกว่า 20 ล้าน ส่วนการส่งเสริมการลงทุนในปี 2565 มีมูลค่ามากถึง 700,000 ล้านบาท และคาดว่ามูลค่าการส่งเสริมการลงทุนในอนาคต มีมากถึง 1 ล้านล้านบาท จึงอยากให้ประชาชนทุกคนเชื่อมั่น รัฐบาลพร้อมที่จะทำงานเพื่อให้ประชาชนทุกคนอยู่ดีกินดี” นายอนุชาฯ กล่าว
วันพุธที่ 8 กุมภาพันธ์ 2566
08/02/2566
ธ.ก.ส. โอนเงินมาตรการช่วยเหลือและยกระดับรายได้เกษตรกรผู้ปลูกข้าว ปี 65/66 เพิ่มอีกกว่า 19 ล้านบาท 8 กุมภาพันธ์นี้
ธ.ก.ส.โอนเงินช่วยเหลือเกษตรกรผู้ปลูกข้าวผ่านโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าวและโครงการประกันรายได้เกษตรกรผู้ปลูกข้าว สำหรับปีการผลิต 2565/66 อีกกว่า 19 ลบ. มีผู้ได้รับประโยชน์จำนวน 3,742 ครัวเรือน วันที่ 8 ก.พ.นี้
นายกษาปณ์ เงินรวง รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามมติคณะรัฐมนตรี เมื่อวันที่ 15 พฤศจิกายน 2565 และมติคณะกรรมการ ธ.ก.ส. เมื่อวันที่ 21 พฤศจิกายน 2565 เห็นชอบให้ ธ.ก.ส. ดำเนินมาตรการช่วยเหลือและยกระดับรายได้เกษตรกรผู้ปลูกข้าวผ่านโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2565/66 และโครงการประกันรายได้เกษตรกรผู้ปลูกข้าว ปีการผลิต 2565/66 ซึ่ง ธ.ก.ส. ได้เริ่มทยอยโอนเงินให้เกษตรกร ตั้งแต่วันที่ 24 พฤศจิกายน 2565 ประกอบไปด้วย โครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2565/66 (โครงการไร่ละพัน) โดยโอนเงินเข้าบัญชีเกษตรกรโดยตรงไปแล้วเป็นเงินกว่า 53,859.73 ล้านบาท มีผู้ได้รับประโยชน์จำนวน 4.62 ล้านครัวเรือน และโครงการประกันรายได้เกษตรกรผู้ปลูกข้าว ปี 2565/66 งวดที่ 1 - 16 เป็นจำนวนเงินกว่า 7,845.40 ล้านบาท ซึ่งมีผู้ได้รับประโยชน์ไปแล้วจำนวน 2.59 ล้านครัวเรือน
และในวันนี้ ธ.ก.ส. ได้ทำการโอนเงินช่วยเหลือเกษตรกรผ่านมาตรการช่วยเหลือและยกระดับรายได้เกษตรกร ผู้ปลูกข้าว ปี 2565/66 แก่เกษตรกรอีกกว่า 3,742 ครัวเรือน เป็นจำนวนเงิน 19.23 ล้านบาท โดยแบ่งเป็น โครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2565/66 (โครงการไร่ละพัน) ครั้งที่ 10 เป็นเงินกว่า 17.92 ล้านบาท ซึ่งมีผู้ได้รับประโยชน์จำนวน 3,086 ครัวเรือน และโครงการประกันรายได้เกษตรกรผู้ปลูกข้าว ปีการผลิต 2565/66 งวดที่ 17 และงวดที่ 1 - 16 (เพิ่มเติม) เป็นเงินกว่า 1.31 ล้านบาท และมีผู้ได้รับประโยชน์จำนวน 656 ครัวเรือน
เกษตรกรสามารถตรวจสอบผลการโอนเงินได้ทางแอปพลิเคชัน ธ.ก.ส. A-Mobile และ A-Mobile Plus ตลอด 24 ชั่วโมงและจะมีข้อความแจ้งเตือนเงินเข้าบัญชีผ่าน LINE Official BAAC Family กรณีที่ลูกค้าสมัครใช้บริการ BAAC Connect รวมถึงสามารถเบิกถอนเงินสดผ่านตู้ ATM ของ ธ.ก.ส. ทั่วประเทศ สำหรับเกษตรกรที่มีข้อสอบถามเกี่ยวกับโครงการดังกล่าวนี้ สามารถติดต่อสอบถามได้ที่ ธ.ก.ส. ทุกสาขาทั่วประเทศ หรือ Call Center 02 555 0555
วันพุธที่ 8 กุมภาพันธ์ 2566
ปลัดเกษตรฯ ลงนามเริ่มต้นเจรจาการเกษตรระหว่างไทยและสหราชอาณาจักร
ปลัดเกษตรฯ ลงนามเริ่มต้นเจรจาการเกษตรระหว่างไทยและสหราชอาณาจักร
นายประยูร อินสกุล ปลัดกระทรวงเกษตรและสหกรณ์ เปิดเผยภายหลังการลงนามและหารือความร่วมมือด้านการเกษตรระหว่างกระทรวงเกษตรและสหกรณ์ของไทย กับผู้แทนกระทรวงสิ่งแวดล้อม อาหาร และกิจการชนบท แห่งสหราชอาณาจักร(Department for Environment, Food and Rural Affairs (DEFRA) of the United Kingdom)โดยมีนายธานี ทองภักดี เอกอัครราชทูต ณ กรุงลอนดอน นายพิศาล พงศาพิชณ์ เลขาธิการสำนักงานมาตรฐานสินค้าเกษตรและอาหารแห่งชาติ นายสุพิศ พิทักษ์ธรรม รองอธิบดีกรมฝนหลวงและการบินเกษตร ดร.วนิดา กำเนิดเพ็ชร์ ผู้อำนวยการสำนักการเกษตรต่างประเทศ สำนักงานปลัดกระทรวงเกษตรและสหกรณ์ ดร.พรเทพ ศรีธนาธร ผู้อำนวยการสำนักงานที่ปรึกษาการเกษตรต่างประเทศ ประจำสหภาพยุโรป และนางสาวรวินันท์ ฉ่ำเฉลิม ผู้อำนวยการกองนโยบายมาตรฐานสินค้าเกษตร สำนักงานมาตรฐานสินค้าเกษตรและอาหารแห่งชาติเข้าร่วมเมื่อวันที่ 7 กุมภาพันธ์ 2566 ณกระทรวงสิ่งแวดล้อม อาหาร และกิจการชนบทสหราชอาณาจักร
จากสถิติปี 2564 มูลค่าการค้าสินค้าเกษตรระหว่างไทย-สหราชอาณาจักร สูงถึง 32,543 ล้านบาท แบ่งเป็น ไทยส่งออกสินค้าไปสหราชอาณาจักร 27,173 ล้านบาทไทยนำเข้า 5,369 ล้านบาท สินค้าส่งออก 5 อันดับแรกของไทย ได้แก่ 1. เนื้อไก่ปรุงแต่ง 2. อาหารสุนัขหรือแมว 3. ซอสและของปรุงแต่งสำหรับทำซอส 4. อาหารปรุงแต่ง และ 5. ข้าว ทั้งนี้ แม้ว่าประเทศไทยและสหราชอาณาจักรจะมีความสัมพันธ์ทางการทูตและเป็นคู่ค้าที่สำคัญกันมาอย่างยาวนานจนถึงปัจจุบันแต่ยังไม่เคยมีการกระชับความสัมพันธ์ด้านการเกษตรอย่างเป็นทางการ
ทั้งสองประเทศได้กระชับความสัมพันธ์ทางการค้าภายหลังที่สหราชอาณาจักรแยกตัวออกจากสหภาพยุโรป โดยในปี2564 ที่ผ่านมามีการลงนามจัดตั้งคณะกรรมการร่วมด้านเศรษฐกิจและการค้าระหว่างไทยและสหราชอาณาจักร (Joint Economic and Trade Committee: JETCO) โดยรัฐมนตรีกระทรวงพาณิชย์ของทั้งสองฝ่าย และเน้นย้ำถึงความสำคัญของความร่วมมือด้านการเกษตร และในวันนี้จึงเป็นโอกาสอันดีที่จะมีการลงนามบันทึกความเข้าใจว่าด้วยความร่วมมือด้านการเกษตร ระหว่างกระทรวงเกษตรและสหกรณ์ กับกระทรวงสิ่งแวดล้อม อาหาร และกิจการชนบท แห่งสหราชอาณาจักร (Memorandum of Understanding on Agricultural Cooperation between the Ministry of Agriculture and Cooperatives of the Kingdom of Thailand and the Department for Environment, Food and Rural Affairs of the United Kingdom)
“บันทึกความเข้าใจฯ ฉบับนี้ นับเป็นความสำเร็จร่วมกันของรัฐบาลทั้งสองประเทศในการเสริมสร้างความร่วมมือด้านการเกษตร ที่จะส่งเสริมการค้าของทั้งสองประเทศ โดยจะใช้กรอบความร่วมมือนี้ เป็นกลไกสำคัญในการอำนวยความสะดวกทางการค้าและพัฒนาความร่วมมือด้านการเกษตรเพื่อให้การทำงานเกิดผลอย่างเป็นรูปธรรม เราจึงขอเป็นเจ้าภาพในการจัดการประชุมหารือด้านการเกษตร (Agricultural Dialogue) ครั้งที่ 1 ในปี 2566 นี้ เพื่อจัดตั้งคณะทำงานการเปิดตลาดสินค้าเกษตรและอาหาร การหารือความร่วมมือในด้านการเกษตร พืชสวน ปศุสัตว์ การประมงการแปรรูปอาหาร นโยบายการเกษตร ตลอดจนด้านอื่น ๆ ที่จะเป็นประโยชน์ต่อเกษตรกรและภาคการเกษตร และรับทราบว่าDEFRA แต่งตั้งทูตเกษตรมาประจำการ ณ สถานเอกอัครราชทูตสหราชอาณาจักร ประจำประเทศไทย ซึ่งจะทำให้กระทรวงเกษตรฯ และ DEFRA ประสานงานด้านการเกษตรได้โดยตรง รวมทั้งจะมีการขับเคลื่อนอย่างเป็นรูปธรรมในโอกาสอันใกล้นี้ด้วย นอกจากนี้ ยังได้หยิบบยกประเด็นความร่วมมือด้านการเปลี่ยนแปลงสภาพภูมิอากาศ ความหลากหลายทางชีวภาพและอื่นๆ ร่วมหารือเพื่อพลิกโฉมระบบเกษตรและอาหารสู่เป้าหมายการพัฒนาที่ยั่งยืนที่สนใจร่วมกันด้วย” ปลัดเกษตรฯ กล่าว
วันพุธที่ 8 กุมภาพันธ์ 2566
08/02/2566
​รองนายกฯ นายวิษณุฯ หารือเอกอัครราชทูตอิตาลีฯ มุ่งการพัฒนารอบด้าน พร้อมผลักดันความร่วมมือระหว่างภูมิภาค
สนับสนุนความร่วมมือทางเศรษฐกิจ
วันนี้ (8 กุมภาพันธ์ 2566) เวลา 11.00 น. ณ ห้องรับรอง 1 ตึกบัญชาการ 1 ทำเนียบรัฐบาล นายเปาโล ดีโอนีซี (H.E. Mr. Paolo Dionisi) เอกอัครราชทูตสาธารณรัฐอิตาลีประจำประเทศไทย เข้าเยี่ยมคารวะ นายวิษณุ เครืองาม รองนายกรัฐมนตรี ในโอกาสเข้ารับตำแหน่งใหม่ โดยสรุปสาระสำคัญของการหารือ ดังนี้
รองนายกรัฐมนตรียินดีที่ได้พบหารือกับเอกอัครราชทูตอิตาลีฯ ในวันนี้ ชื่นชมความสัมพันธ์อันดีระหว่างไทยกับอิตาลีที่มีความสัมพันธ์ทางการทูตและความร่วมมือมาอย่างยาวนาน โดยปีนี้เป็นวาระครบรอบความสัมพันธ์ทางการทูต 155 ปี ทั้งนี้ ทราบว่าการหารือระหว่างนายกรัฐมนตรีและเอกอัครราชทูตอิตาลีฯ เป็นไปด้วยดี สะท้อนความสนใจของทั้งสองประเทศที่ตรงกันหลายด้าน ซึ่งรองนายกรัฐมนตรียินดีที่จะประสานความร่วมมือจากทุกภาคส่วนที่เกี่ยวข้องให้เป็นรูปธรรมมากขึ้น พร้อมเชื่อมั่นว่า ด้วยประสบการณ์ที่มีของเอกอัครราชทูตอิตาลีฯ จะเป็นประโยชน์อย่างยิ่งในการสานต่อความสัมพันธ์ระหว่างสองประเทศให้แน่นแฟ้นยิ่งขึ้น
เอกอัครราชทูตอิตาลีฯ รู้สึกเป็นเกียรติอย่างยิ่งที่ได้ปฏิบัติหน้าที่ในไทย ขอบคุณหน่วยงานที่เกี่ยวข้องที่ได้อำนวยความสะดวกระหว่างการทำงานอย่างต่อเนื่องนับตั้งแต่การเข้ารับตำแหน่ง โดยยืนยันที่จะเป็นตัวแทนสานต่อภารกิจต่าง ๆ และส่งเสริมความร่วมมือให้เพิ่มพูนมากขึ้น พร้อมเชื่อมั่นว่าทั้งสองประเทศมีศักยภาพในอีกหลายด้านที่สามารถต่อยอดความร่วมมือไปยังมิติอื่น ๆ ได้อีกมาก ซึ่งภายหลังสถานการณ์โควิด -19 คลี่คลายจะเป็นโอกาสสำคัญที่ทั้งสองประเทศจะเป็นประตูเชื่อมโยงระหว่างอาเซียนและสหภาพยุโรปได้ โดยเฉพาะด้านการค้าการลงทุนที่รัฐบาลอิตาลีให้ความสำคัญและสอดคล้องกับนโยบายทางเศรษฐกิจของอิตาลีที่เน้นย้ำถึงความสำเร็จร่วมกันเพื่อประโยชน์ของประชาชน
ในโอกาสนี้ ทั้งสองฝ่ายได้หารือในประเด็นความร่วมมือ ดังนี้
ด้านเศรษฐกิจ การค้าการลงทุน เอกอัครราชทูตอิตาลีฯ กล่าวว่า ขณะนี้ได้หารือกับสำนักงานคณะกรรมการส่งเสริมการลงทุน (BOI) เพื่อจัดงาน Road Show ของภาคธุรกิจจากทวีปยุโรป ในช่วงเดือนมีนาคม ปี 2566 นี้ ซึ่งจะเป็นการแลกเปลี่ยนและจับคู่ทางธุรกิจที่สำคัญ โดยเฉพาะแผนการพัฒนาในพื้นที่ EEC ซี่งไทยมีศักยภาพและสามารถเป็นพื้นที่ขยายการลงทุนในด้านต่าง ๆ ร่วมกันได้ในอนาคต ขณะที่รองนายกรัฐมนตรีเห็นพ้องและยินดีที่ไทยจะเป็นเจ้าภาพร่วมกับอิตาลีในการจัดงาน High – Level Dialogue on ASEAN – Italy Economic Relations ครั้งที่ 7 ในช่วงเดือนตุลาคม 2566 ที่ไทย เพื่อผลักดันการค้าการลงทุนให้มากยิ่งขึ้น
ด้านการสมัครเป็นเจ้าภาพจัดงาน Expo 2028 – Phuket ของไทย รองนายกรัฐมนตรีขอรับการสนับสนุนจากอิตาลีต่อการสมัครเป็นเจ้าภาพของไทย ซึ่งทางเอกอัครราชทูตอิตาลีฯ ยินดีให้การสนับสนุน ซี่งได้เดินทางไปจังหวัดภูเก็ตเมื่อสัปดาห์ที่ผ่านมา ชื่นชมการเตรียมความพร้อมของและประทับใจในสิ่งแวดล้อม ผู้คน โดยเฉพาะกลุ่มเยาวชนที่ทำหน้าที่ประชาสัมพันธ์พื้นที่ในจังหวัด ทำให้เชื่อมั่นในเยาวชนไทยที่มีศักยภาพจะเป็นอนาคตของประเทศต่อไป
ด้านความร่วมมือในระดับภูมิภาค ทั้งสองฝ่ายเห็นพ้องที่ส่งเสริมความร่วมมือด้านเศรษฐกิจระหว่างภูมิภาค โดยทั้งสองประเทศพร้อมที่จะสนับสนุนบทบาทร่วมกันในด้านการพัฒนาที่ยั่งยืน และการเปลี่ยนแปลงสภาพภูมิอากาศ นอกจากนี้ เอกอัครราชทูตอิตาลีฯ ยังเห็นพ้องกับโมเดลเศรษฐกิจ BCG ของไทยที่จะสามารถเป็นแนวทางในการส่งเสริมอุตสาหกรรมและนวัตกรรมอย่างยั่งยืน โดยทั้งสองประเทศมีศักยภาพในการเป็นประตูเชื่อมโยงไปสู่ภูมิภาคอื่น ๆ ได้
วันพุธที่ 8 กุมภาพันธ์ 2566
​ กห. โดย สป. นำกำลังพลสวดมนต์ถวายพระพรชัยมงคล “เจ้าฟ้าพัชรกิติยาภาฯ”
...
(5 ก.พ. 66 เวลา 18.00 น.) กระทรวงกลาโหม โดยสำนักงานปลัดกระทรวงกลาโหมจัดพิธีเจริญพระพุทธมนต์ถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ณ พระอุโบสถ วัดชินวรารามวรวิหาร จังหวัดปทุมธานี
โดยมี พลอากาศเอก ธนศักดิ์ เมตะนันท์ รองปลัดกระทรวงกลาโหม เป็นประธานในพิธี พร้อมด้วย สมาคมภริยาข้าราชการสำนักงานปลัดกระทรวงกลาโหม ร่วมในพิธี โดยได้นำกำลังพลและครอบครัว พร้อมพุทธศาสนิกชนน้อมใจกันสวดมนต์บูชาธรรม อธิษฐานจิต ถวายพระพรชัยมงคล
ทั้งนี้ พสกนิกรทั่วไทยต่างพร้อมร่วมใจถวายพระพรด้วยความจงรักภักดี ขอให้พระองค์ทรงหายจากพระอาการประชวรโดยเร็ว
วันพุธที่ 8 กุมภาพันธ์ 2566
08/02/2566
โฆษกรัฐบาลเผยนายกฯ ปลื้มไทยชิงชัยรายการ 1st SEA Open Water Swimming Championships 2023 ณ กรุงปุตราจายา ได้ทั้งสิ้น 11 เหรียญทอง 2 เหรียญเงิน และ 4 เหรียญทองแดง
โฆษกรัฐบาลเผยนายกฯ ปลื้มไทยชิงชัยรายการ 1st SEA Open Water Swimming Championships 2023 ณ กรุงปุตราจายา ได้ทั้งสิ้น 11 เหรียญทอง 2 เหรียญเงิน และ 4 เหรียญทองแดง พร้อม 3 รางวัลนักกีฬายอดเยี่ยม
วันที่ 8 กุมภาพันธ์ 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมและขอบคุณทัพนักกีฬาว่ายน้ำไทยที่ได้รับทั้งสิ้น 11 เหรียญทอง 2 เหรียญเงิน และ 4 เหรียญทองแดง พร้อม 3 รางวัลนักกีฬายอดเยี่ยม
โฆษกประจำสำนักนายกรัฐมนตรีระบุว่า การแข่งขันว่ายน้ำมาราธอน รายการ 1st SEA Open Water Swimming Championships 2023 ณ กรุงปุตราจายา ประเทศมาเลเซีย จัดขึ้นระหว่างวันที่ 31 มกราคม – 4 กุมภาพันธ์ 2566 ประเทศไทยส่งนักกีฬาว่ายน้ำชาย-หญิงเข้าร่วมทั้งสิ้น 16 คน ซึ่งผลปรากฎว่า ทำผลงานได้ 11 เหรียญทอง 2 เหรียญเงิน และ 4 เหรียญทองแดง พร้อมคว้า 3 รางวัลนักกีฬายอดเยี่ยมมาครอง
“นายกรัฐมนตรีชื่นชมความสำเร็จของนักกีฬาว่ายน้ำมาราธอนไทย ซึ่งเป็นกีฬาที่ต้องเตรียมความพร้อมทางร่างกายอย่างดีเยี่ยม มีวินัย ตั้งใจ และหมั่นฝึกซ้อม ความสำเร็จนี้จะเป็นผลตอบแทนความพยายามในช่วงเวลาที่ผ่านมา และขอเป็นกำลังใจให้นักกีฬาว่ายน้ำมาราธอนทุกคนต่อไป ทั้งนี้ขอขอบคุณผู้เกี่ยวข้องทุกคนที่ร่วมกันนำชื่อเสียงมาให้ประเทศได้สำเร็จ” นายอนุชาฯ กล่าว
วันพุธที่ 8 กุมภาพันธ์ 2566
08/02/2566
โฆษกรัฐบาลเผย นายกฯ ยินดี สนับสนุนแรงงานไทย ถือวีซ่า E-7 ทำงานอู่ต่อเรือเกาหลีใต้อย่างถูกกฎหมาย นับเป็นโอกาสที่ดีของแรงงานไทย
โฆษกรัฐบาลเผย นายกฯ ยินดี สนับสนุนแรงงานไทย ถือวีซ่า E-7 ทำงานอู่ต่อเรือเกาหลีใต้อย่างถูกกฎหมาย นับเป็นโอกาสที่ดีของแรงงานไทย
วันที่ 8 กุมภาพันธ์ 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบผลการเจรจา จากกระทรวงแรงงานกับสมาคม KHOSHIPA สมาคมอู่ต่อเรือของสาธารณรัฐเกาหลี และบริษัท HNH Hyundai Heavy Industries เรื่องการส่งแรงงานไทยไปทำงานด้วยวีซ่า E-7 (วีซ่าทักษะฝีมือ) ตามนโยบายขยายตลาดแรงงานในต่างประเทศ
โฆษกประจำสำนักนายกรัฐมนตรี กล่าวว่า บริษัทจัดหางานยื่นขออนุญาตกับกรมการจัดหางานมาแล้ว 1,275 อัตรา แบ่งเป็น สาขาช่างเชื่อม 970 อัตรา ช่างสีพ่นทราย 205 อัตรา และช่างไฟฟ้า 100 อัตรา ซึ่งมีการจัดส่งแรงงานไปแล้ว 65 คน และวันที่ 19 มกราคม 2566 จัดส่งแรงงานสาขาช่างเชื่อมไป 49 คน รวมเป็น 114 คน โดยเป็นการจัดส่งในลักษณะบริษัทจัดหางาน ทั้งนี้ แรงงานไทยทั้ง 49 คน ที่จะเดินทางไปทำงานเป็นช่างเชื่อม ในอุตสาหกรรมอู่ต่อเรือที่เกาหลีใต้ ทั้งหมดได้ผ่านการอบรมคนหางาน ณ ศูนย์อบรมคนหางานก่อนไปทำงานต่างประเทศ กรมการจัดหางาน กระทรวงแรงงาน
ทั้งนี้ ผู้รับการฝึกอบรม จะได้ทราบวิธีการเตรียมความพร้อมด้านบุคลิกภาพในการทำงาน ข้อปฏิบัติขณะเดินทาง การอยู่ร่วมกับนายจ้างและเพื่อนร่วมงานในต่างประเทศ ความรู้เกี่ยวกับงาน สัญญาจ้างงาน สถาพการจ้างงาน การปฏิบัติตนเพื่อความปลอดภัยในการทำงาน การบริหารจัดการรายรับ รายจ่าย รวมไปถึงวัฒนธรรมประเพณี และกฎหมายของประเทศที่จะไปทำงาน ซึ่งการอบรมนี้เป็นหนึ่งในขั้นตอนที่แรงงานไทยทุกคนที่ประสงค์จะเดินทางไปทำงานที่ต่างประเทศอย่างถูกกฎหมายต้องเข้าร่วม
นอกจากนี้ โฆษกประจำสำนักนายกรัฐมนตรี กล่าวเพิ่มเติมว่า การเดินทางไปทำงานที่เกาหลีใต้ในภาคอุตสาหกรรมอู่ต่อเรือ เป็นโอกาสที่ดีของแรงงานไทย เนื่องจากเกาหลีใต้กำลังเข้าสู่สังคมผู้สูงอายุ เป็นเหตุให้ขาดแคลนแรงงาน จึงจำเป็นต้องนำแรงงานต่างชาติที่มีทักษะฝีมือเข้ามาทำงานเป็นจำนวนมากและพร้อมจ่ายค่าตอบแทนและค่าล่วงเวลาในอัตราสูง
“นายกรัฐมนตรียินดีสนับสนุนแรงงานไทยให้มีโอกาสไปทำงานหารายได้ที่ต่างประเทศ เพื่อยกระดับคุณภาพชีวิตของแรงงานและครอบครัว พัฒนาทักษะ และประสบการณ์ ที่จะสามารถนำมาพัฒนาศักยภาพของตนเอง และของประเทศไทย ตามนโยบายขยายตลาดแรงงานในต่างประเทศ เพื่อสร้างโอกาสการมีงานทำ มีรายได้และคุณภาพชีวิตที่ดี โดยพร้อมกันนี้ ได้สั่งการให้หน่วยงานที่เกี่ยวข้อง ให้ความสำคัญกับการช่วยเหลือ ดูแลความเป็นอยู่ของแรงงานด้วย” นายอนุชาฯ กล่าว
วันพุธที่ 8 กุมภาพันธ์ 2566
08/02/2566
"ทิพานัน" โชว์2 ตัวเลขความเชื่อมั่นเศรษฐกิจ  สะท้อนความสำเร็จการบริหาร “พล.อ.ประยุทธ์” สวนทางเสียงวิจารณ์ด้อยค่า   ชี้ดัชนีความเชื่อมั่นอนาคตเศรษฐกิจภูมิภาค ม.ค. พุ่งต่อเนื่อง
"ทิพานัน" โชว์2 ตัวเลขความเชื่อมั่นเศรษฐกิจ  สะท้อนความสำเร็จการบริหาร “พล.อ.ประยุทธ์” สวนทางเสียงวิจารณ์ด้อยค่า   ชี้ดัชนีความเชื่อมั่นอนาคตเศรษฐกิจภูมิภาค ม.ค. พุ่งต่อเนื่องทุกภาค ภาคใต้เพิ่ม 82.9 สูงสุดในรอบ 66 เดือน ขณะที่ดัชนีเชื่อมั่นผู้บริโภค
วันที่ 8 กุมภาพันธ์ 2566 น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบและยินดี ที่สำนักงานเศรษฐกิจการคลังรายงานดัชนีความเชื่อมั่นอนาคตเศรษฐกิจภูมิภาคเดือนมกราคม 2566 ในภาคตะวันออก ภาคใต้ ภาคกลาง กรุงเทพฯ และปริมณฑล ปรับตัวเพิ่มขึ้นต่อเนื่อง โดยแบ่งเป็นรายภาค ภาคตะวันออกอยู่ที่ระดับ 83.1 ภาคตะวันตกอยู่ที่ระดับ 80.5 ภาค ตะวันออกเฉียงเหนืออยู่ที่ระดับ 74.3 ภาคเหนืออยู่ที่ระดับ 71.9 ภาคกลางอยู่ที่ระดับ 72.4 กทม. และปริมณฑลอยู่ที่ระดับ 59.6 ขณะที่ภาคใต้อยู่ ที่ระดับ 82.9 โดยเฉพาะภาคใต้อยู่ในระดับสูงที่สุดในรอบ 66 เดือน แสดงความเชื่อมั่นในอนาคตที่เพิ่มขึ้น
น.ส.ทิพานัน กล่าวว่า ถือเป็นสัญญาณดีทางด้านเศรษฐกิจ ที่เมื่อไปดูข้อมูลของสำนักงานนโยบายและยุทธศาสตร์การค้า พบว่าดัชนีความเชื่อมั่นผู้บริโภคโดยรวม เดือนมกราคม 2566 ปรับเพิ่มขึ้นด้วย โดยมาอยู่ที่ระดับ 51.3 จากระดับ 50.4 ในเดือนก่อนหน้า อยู่ในช่วงความเชื่อมั่นต่อเนื่องเป็นเดือนที่ 2 และอยู่ระดับสูงสุดในรอบ 44 เดือน นอกจากนี้ดัชนีความเชื่อมั่นผู้บริโภคในอนาคต (3 เดือนข้างหน้า) อยู่ในระดับที่มีความเชื่อมั่น คือ ยังสูงกว่าระดับ 50 ติดต่อกันเป็นเดือนที่ 15 อีกด้วย สะท้อนว่าประชาชนมีความมั่นใจในการจับจ่ายใช้สอย
น.ส.ทิพานัน กล่าวว่า ทั้งนี้มาจากปัจจัยการกระตุ้นเศรษฐกิจภายในประเทศ โดยเฉพาะภาคการท่องเที่ยวที่พล.อ.ประยุทธ์ กล้าตัดสินใจเปิดประเทศรับนักท่องเที่ยวกลับเข้ามาอย่างเต็มรูปแบบ กิจกรรมส่งเสริมการท่องเที่ยวด้านวัฒนธรรมประเพณีต่างๆ หรือ ซอฟต์พาวเวอร์ ประกอบกับนโยบายเปิดประเทศของจีน ที่ทำให้มีนักท่องเที่ยวมากยิ่งขึ้น ในขณะที่ภาคการลงทุน ผู้ประกอบการมีแนวโน้มขยายธุรกิจมากขึ้น ที่สำคัญคือมาตรการช่วยเหลือจากภาครัฐ
“จากนโยบายและมาตรการต่างๆ ที่ พล.อ.ประยุทธ์เร่งผลักดันเพื่อฟื้นฟูเศรษฐกิจไทย กำลังโชว์ผลงานของพล.อ.ประยุทธ์ ด้านบริหารเศรษฐกิจได้อย่างยอดเยี่ยม ท่ามกลางอุปสรรคและวิกฤติต่างๆที่เกิดขึ้น สวนทางกับเสียงวิพากษ์วิจารณ์ด้อยค่า จากบางกลุ่มบางฝ่าย สะท้อนถึงผลสำเร็จที่ พล.อ.ประยุทธ์ มุ่งมั่น ที่จะแก้ไขปัญหาปากท้อง และยกระดับความเป็นอยู่ของพี่น้องประชาชนให้ดีขึ้น”รองโฆษกประจำสำนักนายกรัฐมนตรี ระบุ
วันพุธที่ 8 กุมภาพันธ์ 2566
ศ.(พิเศษ) ดร.เอนก รมว.อว. เป็นประธานมอบเกียรติบัตรโครงการ “การอนุรักษ์เชิงป้องกันผลงานศิลปกรรมในประเทศไทย”
ศ.(พิเศษ) ดร.เอนก รมว.อว. เป็นประธานมอบเกียรติบัตรโครงการ “การอนุรักษ์เชิงป้องกันผลงานศิลปกรรมในประเทศไทย”
วันที่ 22 มกราคม 2566 ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) เป็นประธานมอบเกียรติบัตรโครงการ “การอนุรักษ์เชิงป้องกันผลงานศิลปกรรมในประเทศไทย” โดย ผู้ช่วยศาสตราจารย์โอชนา พูลทองดีวัฒนา หัวหน้าภาควิชาทฤษฎีศิลป์ คณะจิตรกรรม ประติมากรรมและภาพพิมพ์ มหาวิทยาลัยศิลปากร ภายใต้แผนงานพิพิธภัณฑ์ศิลปกรรมแห่งชาติ ซึ่งได้รับทุนสนับสนุนจากกระทรวงการอุดมศึกษา วิทยาศาสตร์ วิจัยและนวัตกรรม โดย สำนักงานการวิจัยแห่งชาติ (วช.) และวิทยสถานด้านสังคมศาสตร์ มนุษยศาสตร์ และศิลปกรรมศาสตร์แห่งประเทศไทย (ธัชชา) ตามโครงการขับเคลื่อนการพัฒนาการวิจัยและพัฒนาบุคลากรการวิจัยด้านสังคมศาสตร์ มนุษยศาสตร์ และศิลปกรรมศาสตร์ ประจำปีงบประมาณ พ.ศ. 2565 เพื่อสำรวจสภาพปัญหาศิลปกรรม จากกลุ่มตัวอย่างเครือข่ายหอศิลป์ของภาครัฐและเอกชนในประเทศไทย โดยวิเคราะห์ถึงปัญหาที่จะเกิดขึ้น และเสนอแนะวิธีการในการแก้ไขปัญหาในการอนุรักษ์เชิงป้องกัน อย่างถูกต้องและเหมาะสม ณ ห้อง Friend of BACC หอศิลปวัฒนธรรมแห่งกรุงเทพมหานคร
วันพุธที่ 8 กุมภาพันธ์ 2566
ปรบมือรัวๆ!“จุรินทร์”เหินฟ้าสู่ดูไบ ถกรัฐ-เอกชน ดันตั้ง”สภาธุรกิจไทย-ยูเออี”สำเร็จ!หวังสร้างเงิน สร้างอนาคตการค้าไทยปี 66 เพิ่มอีก 30,000 ล้านบาท
วันที่ 7 กุมภาพันธ์ 2566 เวลา 11.00 น. ตามเวลาท้องถิ่น เมืองดูไบ สหรัฐอาหรับเอมิเรตส์ นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ให้สัมภาษณ์ผู้สื่อข่าวภายหลังการนำคณะภาครัฐ-เอกชน
หารือกับ ดร.ธานี บิน อาเหม็ด อัล เซยูดี (H.E. Dr. Thani Al Zeyoudi) รัฐมนตรีแห่งรัฐประจํากระทรวงเศรษฐกิจสหรัฐอาหรับเอมิเรตส์ รับผิดชอบด้านการค้าต่างประเทศ (Minister of State for Foreign Trade) ที่ Sharjah Chamber of Commerce and Industry ว่า วันนี้ถือเป็นวันประวัติศาสตร์ระหว่างประเทศไทยกับสหรัฐอาหรับเอมิเรตส์ ตนมีโอกาสพบกับท่านรัฐมนตรีฯธานี เกิดกลไกสร้างความร่วมมือระหว่าง 2 ประเทศ ด้านเศรษฐกิจ 2 กลไก 1.ตนและท่านรัฐมนตรีฯธานี ตกลงนับหนึ่งจะทำความตกลงหุ้นส่วนทางเศรษฐกิจ (Comprehensive Economic Partnership Agreement ) หรือ CEPA กับยูเออี ตั้งเป้าให้เสร็จภายใน 6 เดือน 2. วันนี้ได้มีการเซ็น MOU ระหว่างภาคธุรกิจของ 2 ประเทศจัดตั้งสภาธุรกิจไทยยูเออี รัฐบาลทั้ง 2 ฝ่ายให้การรับรองธุรกิจ การค้า การลงทุนระหว่างกัน ตั้งเป้าภายในปีนี้ปีเดียวจะเพิ่มมูลค่าการค้าระหว่างกันไม่ต่ำกว่า 30,000 ล้านบาท และตนได้ชวนนักลงทุนจากยูเออี
ไปลงทุนในประเทศไทย นอกจากจะได้รับสิทธิประโยชน์จากบีโอไอของไทย 1)จะได้ประโยชน์จาก FTA ที่ไทยมี 14 ฉบับกับ 18 ประเทศด้วย และเราเริ่มนับหนึ่ง FTA ไทยกับสหภาพยุโรป 27 ประเทศแล้วถ้าสำเร็จนักลงทุนจากยูเออีที่ไปลงทุนไทยจะได้รับสิทธิประโยชน์ด้วย 2) เชิญชวนให้มาร่วมงานแสดงสินค้านานาชาติที่ไทยจัดขึ้น เช่น งาน Bangkok Gems & Jewelry Fair งาน THAILOG ที่เกี่ยวกับโลจิสติกส์ งาน THAIFEX เกี่ยวกับอาหาร งาน STYLE Bangkok เกี่ยวกับสิ่งทอและงาน TAPA เกี่ยวข้องกับชิ้นส่วนอะไหล่ยานยนต์
“และได้ขอความสนับสนุนให้ภูเก็ตเป็นเจ้าภาพจัดงาน Specialised Expo ซึ่งยูเออีเป็นหนึ่งในสมาชิกที่สามารถลงคะแนนได้จาก 170 กว่าประเทศ ให้ช่วยโหวตจังหวัดภูเก็ตและประเทศไทยให้ได้จัดงานด้วย ซึ่งจะมีการพิจารณาในช่วงเดือนมิถุนายนปีนี้” รองนายกรัฐมนตรีและรัฐมนตรีว่าการกระทรวงพาณิชย์กล่าว
วันพุธที่ 8 กุมภาพันธ์ 2566
08/02/2566
รัฐมนตรีว่าการกระทรวงยุติธรรม ปลื้ม “ประธานวุฒิสภา” ยกให้กระทรวงยุติธรรม จากเกรดซี เป็นเกรดเอ หลังมีบทบาทช่วยประชาชน โดดเด่นในยุคนี้ ขอบคุณข้าราชการ ช่วยทำงานหนักตลอด 4 ปี
รัฐมนตรีว่าการกระทรวงยุติธรรม ปลื้ม “ประธานวุฒิสภา” ยกให้กระทรวงยุติธรรม จากเกรดซี เป็นเกรดเอ หลังมีบทบาทช่วยประชาชน โดดเด่นในยุคนี้ ขอบคุณข้าราชการ ช่วยทำงานหนักตลอด 4 ปี จนสัมฤทธิ์ผล คนภายนอกมองเห็น ขอช่วยทำงานต่อเนื่องให้สมเป็นเกรดเอ
วันที่ 8 กุมภาพันธ์ 2566 นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวง โดยมี ว่าที่ร้อยตรี ธนกฤต จิตรอารีย์รัตน์ เลขานุการ รมว.ยุติธรรม น.ส.ณัฐธ์ภัสส์ ยงใจยุทธ ผู้ช่วย รมว.ยุติธรรม นายธนวัชร นิติกาญจนา ที่ปรึกษา รมว.ยุติธรรม นายวัลลภ นาคบัว รองปลัดกระทรวงยุติธรรม นางอรัญญา ทองน้ำตะโก รองปลัดกระทรวงยุติธรรม พันตำรวจโท ประวุธ วงศ์สีนิล รองปลัดกระทรวงยุติธรรม อธิบดีกรมต่างๆ และผู้บริหารกระทรวง เข้าร่วม ที่กระทรวงยุติธรรม
โดยที่ประชุมได้มีการเปิดวิดีโอ นายพรเพชร วิชิตชลชัย ประธานวุฒิสภา พูดถึงการทำงานของกระทรวงยุติธรรม ที่ได้ขับเคลื่อนกฎหมายป้องกันการกระทำความผิดซ้ำ พร้อมชื่นชมรัฐมนตรีว่าการกระทรวงยุติธรรม ที่ได้ทำให้กระทรวงยุติธรรม จากเกรดซี มาเป็นเกรดเอในปัจจุบัน หลังได้ยกระดับกระบวนการยุติธรรม จนมีบทบาทและประชาชนให้ความสำคัญ
ขณะที่ นายสมศักดิ์ กล่าวว่า การที่กระทรวงยุติธรรม ได้รับคำชื่นชมจากผู้หลักผู้ใหญ่ ที่ยกให้เป็นกระทรวงเกรดเอ ก็ต้องนับว่า ที่เราได้ร่วมมือกันทำงานทั้งฝ่ายการเมือง และข้าราชการ อย่างหนักมาต่อเนื่องเกือบ 4 ปี ได้สัมฤทธิ์ผลแล้ว จนคนภายนอกมองมาเห็น ดังนั้น ตนต้องขอขอบคุณทุกฝ่าย โดยเฉพาะข้าราชการ ที่ได้ขับเคลื่อนงานอย่างมีประสิทธิภาพ ซึ่งข้าราชการกระทรวงยุติธรรม จากที่ตนได้ร่วมทำงานมา ต้องยอมรับว่า เป็นบุคคลที่มีศักยภาพ แต่ที่ผ่านมา อาจจะไม่มีเวทีให้แสดงความสามารถ แต่ตนเป็นคนหนึ่ง ที่มักเปิดกว้างรับฟังความคิดเห็น และเปิดเวทีให้กับทุกคน จนมีผลงานเป็นที่ยอมรับของสังคม
“ผมอยากให้ทุกคน เก็บความรู้สึกที่ภาคภูมิใจนี้ไว้ ที่ถูกยกระดับให้เป็นกระทรวงเกรดเอ เพื่อที่ทุกคน จะได้มีแรงผลักดันและกำลังใจ ในการขับเคลื่อนงานช่วยเหลือประชาชนต่อไป ตามแนวนโยบายของกระทรวงยุติธรรม ที่ต้องการทำให้เป็นกระทรวงที่พึ่งของประชาชนอย่างแท้จริง ดังนั้น ถึงแม้ผมจะหมดวาระ แต่ก็ขอให้ข้าราชการทุกคน ช่วยกันเดินหน้าช่วยเหลือประชาชนอย่างต่อเนื่อง ให้สมกับที่เราถูกยกระดับเป็นกระทรวงเกรดเอ” รมว.ยุติธรรม
วันพุธที่ 8 กุมภาพันธ์ 2566
08/02/2566
​คืบหน้าท่าเรืออุตสาหกรรมมาบตาพุด ระยะ3 คาดเปิดใช้ท่าเรือก๊าซปี 70
​คืบหน้าท่าเรืออุตสาหกรรมมาบตาพุด ระยะ3 คาดเปิดใช้ท่าเรือก๊าซปี 70
วันที่ 8 กุมภาพันธ์ 2566 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยถึงความคืบหน้าโครงการพัฒนาท่าเรืออุตสาหกรรมมาบตาพุด ระยะที่ 3 เพื่อรองรับการขนถ่ายก๊าซธรรมชาติและวัตถุดิบเหลวสำหรับกลุ่มอุตสาหกรรมปิโตรเคมี เพื่อความมั่นคงด้านพลังงานของประเทศ ซึ่งมีมูลค่าการลงทุนทั้งโครงการ 6.4 หมื่นล้านบาท แบ่งเป็นการลงทุนของภาคเอกชน 5.2 หมื่นล้านบาท และภาครัฐ 1.2 หมื่นล้านบาท โดยมีแนวทางการดำเนินการแบ่งเป็น 2 ช่วง ได้แก่ ช่วงที่1 เป็นการร่วมทุนระหว่างการนิคมอุตสาหกรรมแห่งประเทศไทย(กนอ.) กับเอกชนเพื่อขยายพื้นที่นิคมอุตสาหกรรมมาบตาพุด เป็นพื้นที่ถมทะเล 1,000 ไร่ (พื้นที่หลังท่าและหน้าท่าพร้อมใช้งาน 550 ไร่ และพื้นที่กักเก็บตะกอนดิน 450 ไร่) และช่วงที่2 เพื่อก่อสร้างท่าเรือสินค้าเหลว (แปลง A) และพื้นที่คลังสินค้าธุรกิจเกี่ยวเนื่อง (แปลงC)
โดยในช่วงที่1 ข้อมูล ณ วันที่ 12 มกราคม 66 ได้มีการดำเนินการออกแบบโครงสร้างพื้นฐานและงานออกแบบรายละเอียดเรียบร้อยแล้ว ส่วนการก่อสร้างโครงสร้างพื้นฐาน แบ่งเป็น การถมทะเลคืบหน้า ร้อยละ 35.88 เร็วกว่าแผน ร้อยละ 2.91 ขณะที่การดำเนินการก่อสร้างเขื่อนกันทราย (Revetment) ก่อสร้างได้ระยะทาง 5,410 เมตร มีการใช้หินสะสม 1.17 ล้านลบ.ม. และได้เริ่มงานลงหิน Toe Rock & Rock Underlayer ก่อสร้างได้ระยะทาง 240/5,410 เมตร คาดว่าจะแล้วเสร็จเปิดดำเนินการท่าเรือก๊าซได้ในปี 2570
สำหรับความคืบหน้าของช่วงที่2 อยู่ระหว่างกระบวนการคัดเลือกเอกชนร่วมลงทุนโดยกนอ. เพื่อก่อสร้างท่าเรือสินค้าเหลว (แปลง A) และพื้นที่คลังสินค้าธุรกิจเกี่ยวเนื่อง (แปลงC) เช่น ธุรกิจโลจิสติกส์ คลังเก็บสินค้า ที่เกี่ยวเนื่องกับผลิตภัณฑ์ปิโตรเลียม หรือปิโตรเคมิคอล ธุรกิจคลังเก็บสารเคมีเหลว ธุรกิจโรงไฟฟ้า เป็นต้น
นางสาวรัชดา กล่าวว่า โครงการพัฒนาท่าเรืออุตสาหกรรมมาบตาพุดระยะที่ 3 เป็นหนึ่งในโครงการพัฒนาโครงสร้างพื้นฐานในพื้นที่ระเบียงเศรษฐกิจพิเศษภาคตะวันออก ( Eastern Economic Corridor : EEC) มีเป้าหมายเพิ่มขีดความสามารถและความจุในการขนถ่ายก๊าซธรรมชาติ และสินค้าเหลวสำหรับกลุ่มอุตสาหกรรมปิโตรเคมี เพื่อรักษาความมั่นคงด้านพลังงานของประเทศ โดยเปิดโอกาสให้ภาคเอกชนมีส่วนร่วมในการลงทุน และนำความเชี่ยวชาญด้านนวัตกรรมและเทคโนโลยีเข้ามาช่วยในการดำเนินงาน ทั้งนี้ เมื่อโครงการฯแล้วเสร็จ จะสามารถรองรับการขนส่งก๊าซธรรมชาติได้ 31 ล้านตันต่อปี และก่อให้เกิดการกระตุ้นและพัฒนาเศรษฐกิจของประเทศอย่างมาก
วันพุธที่ 8 กุมภาพันธ์ 2566
​กรมทางหลวงชนบท สร้างถนนเลียบชายฝั่งทะเล อำเภอหลังสวน และละแม จังหวัดชุมพร
กว่า 6.7 กิโลเมตร คาดแล้วเสร็จสมบูรณ์ในเดือนกันยายน 2566
กรมทางหลวงชนบท (ทช.) กระทรวงคมนาคม รายงานความคืบหน้าโครงการก่อสร้างถนนเลียบชายฝั่งทะเลด้านตะวันตกของอ่าวไทย ถนนทางหลวงชนบทสายแยก ทล.4002 (กม. ที่ 13+100) - บ้านแหลมสันติ (ตอนที่ 2) อำเภอหลังสวน และละแม จังหวัดชุมพร ปัจจุบันมีความคืบหน้ากว่า 37% เร็วกว่าแผนที่กำหนด ขณะนี้อยู่ในขั้นตอนงานชั้นรองผิวทาง คาดว่าจะก่อสร้างเสร็จสมบูรณ์ในเดือนกันยายน 2566
โครงการมีจุดเริ่มต้น กม. ที่ 19+891 อยู่บนถนนทางหลวงชนบทสาย ชพ.4019 เชื่อมต่อกับ ทล.4002 กม. ที่ 13+100 ด้านขวาทางห่างจากปากน้ำหลังสวน 1.5 กิโลเมตร ติดอำเภอหลังสวน จังหวัดชุมพร สิ้นสุดโครงการ กม. ที่ 26+644 ห่างจากหาดละแม จังหวัดชุมพร 1.5 กิโลเมตร ผ่านมหาวิทยาลัยแม่โจ้ - ชุมพร บริเวณหมู่ที่ 5 บ้านแหลมสันติ ตำบลละแม อำเภอละแม จังหวัดชุมพร รวมระยะทาง 6.753 กิโลเมตร ก่อสร้างเป็นถนนลาดยางแบบแอสฟัลท์ติกคอนกรีต กว้าง 7 เมตร ไหล่ทางกว้างข้างละ 2.5 เมตร พร้อมติดตั้งระบบไฟฟ้าแสงสว่าง เครื่องหมายจราจร สิ่งอำนวยความปลอดภัยสำหรับผู้ใช้เส้นทาง ใช้งบประมาณในการก่อสร้าง รวม 105.440 ล้านบาท
ทั้งนี้ เมื่อก่อสร้างแล้วเสร็จจะเป็นการพัฒนาโครงสร้างพื้นฐานด้านการท่องเที่ยวสู่ระดับสากลเพิ่มประสิทธิภาพของโครงข่ายถนนเลียบชายฝั่งทะเลด้านตะวันตกของอ่าวไทยอย่างยั่งยืน ครอบคลุมพื้นที่ 5 จังหวัด ประกอบด้วย จังหวัดสมุทรสงคราม เพชรบุรี ประจวบคีรีขันธ์ ชุมพร และระนอง ให้มีความต่อเนื่อง เพื่อส่งเสริมเศรษฐกิจการท่องเที่ยวอย่างเป็นรูปธรรม ช่วยยกระดับคุณภาพชีวิตให้ประชาชนและนักท่องเที่ยวสามารถเดินทางได้อย่างสะดวก รวดเร็ว ปลอดภัย ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
วันพุธที่ 8 กุมภาพันธ์ 2566
รมว.สุชาติ เปิด Skill Expo Thailand  พัฒนาแรงงานสู่ทศวรรษที่ 21
ก.แรงงาน เดินหน้าจัด Skill Expo Thailand ครั้งที่ 4 จัดแสดงโลกเสมือนจริงผ่าน AR - VR โชว์เทคโนโลยีและนวัตกรรมเปิดโลกทัศน์แรงงานยุคใหม่สู่ทศวรรษที่ 21
วันพุธที่ 8 กุมภาพันธ์ 2566
รองนายกฯ พลเอก ประวิตร ฯ หารือ ออท. คิวบาฯ มุ่งกระชับความร่วมมือด้านการศึกษา สร้างโอกาสให้เยาวชนจังหวัดชายแดนภาคใต้
รองนายกฯ พลเอก ประวิตร ฯ หารือ ออท. คิวบาฯ มุ่งกระชับความร่วมมือด้านการศึกษา สร้างโอกาสให้เยาวชนจังหวัดชายแดนภาคใต้
วันนี้ (8 กุมภาพันธ์ 2566) เวลา 10.00 น. ณ ห้องนารี 2 ตึกนารีสโมสร ทำเนียบรัฐบาล นายเอกตอร์ กอนเด อัลเมย์ดา (H.E. Héctor Conde Almeida) เอกอัครราชทูตสาธารณรัฐคิวบาประจำประเทศไทย เข้าเยี่ยมคารวะพลเอก ประวิตร วงษ์สุวรรณ รองนายกรัฐมนตรี เพื่อหารือในประเด็นความร่วมมือด้านการศึกษา สรุปสาระสำคัญ ดังนี้
รองนายกรัฐมนตรียินดีที่ได้หารือกับเอกอัครราชทูตคิวบาฯ ในวันนี้ พร้อมชื่นชมเอกอัครราชทูตคิวบาฯ ทีมีบทบาทสำคัญในการกระชับความสัมพันธ์และความร่วมมือระหว่างไทยและคิวบาให้แน่นแฟ้น โดยเฉพาะความร่วมมือด้านการศึกษาและวิชาการ และการให้ความสำคัญกับความร่วมมือในพื้นที่ชายแดนใต้ของไทย ผ่านความร่วมมือกับศูนย์อำนวยการบริหารจังหวัดชายแดนภาคใต้ (ศอ.บต.) และสถาบันอิกร่า จังหวัดนราธิวาส ผลักดันให้เกิดความร่วมมือทางด้านการศึกษาในสาขาแพทย์ระหว่างทั้งสองประเทศ ผ่านโครงการเจียระไนแพทย์เพื่อชุมชน โดยให้โอกาสเยาวชนจังหวัดชายแดนภาคใต้ได้ทุนเข้าศึกษาสาขาแพทยศาสตร์ในคิวบา เพื่อเพิ่มบุคลากรทางการแพทย์ที่มีความสามารถในพื้นที่จังหวัดชายแดนภาคใต้ สอดรับกับนโยบายของรัฐบาลด้านการบริการและสาธารณสุข
เอกอัครราชทูตคิวบาฯ กล่าวว่าความสัมพันธ์ระหว่างไทยกับคิวบาเป็นไปอย่างราบรื่น ซึ่งจะครบรอบ 65 ปี ของการสถาปนาความสัมพันธ์ทางการทูตระหว่างกันในปีนี้ และความร่วมมือด้านต่างๆ ยังมีความใกล้ชิด โดยเฉพาะทางด้านการศึกษา สาธารณสุข และด้านวิชาการ ซึ่งคิวบายินดีที่ได้มีส่วนร่วมในการพัฒนาบุคลากรด้านการแพทย์ของไทยผ่านโครงการเจียระไนแพทย์เพื่อชุมชน ซึ่งมอบทุนการศึกษาแก่นักเรียนไทย เสริมสร้างโอกาสให้เยาวชน และยกระดับคุณภาพชีวิตของประชาชนในประเทศ โดยเฉพาะจังหวัดชายแดนภาคใต้
รองนายกรัฐมนตรีและเอกอัครราชทูตคิวบาฯ ต่างเชื่อมั่นว่าความร่วมมือทางด้านการศึกษา สาธารณสุข และด้านวิชาการ ผ่านโครงการดังกล่าวจะช่วยยกระดับความร่วมมือด้านการศึกษาและวิชาการของทั้งสองประเทศ ซึ่งเอกอัครราชทูตคิวบาฯ กล่าวยืนยันว่านักเรียนและนักศึกษาจากไทยจะได้รับการดูแลเสมือนครอบครัว และจะได้รับการเรียนการสอนที่มีประสิทธิภาพสูง และเน้นผลิตแพทย์ที่มีคุณธรรม จริยธรรม โดยจะได้เรียนทั้งวิชาการทางการแพทย์ ภาษาสเปน รวมถึงความรู้ที่นักเรียนประสงค์ศึกษาเพิ่มเติม ทำให้ได้บุคลากรทางการแพทย์ที่มีความรู้ ความสามารถ และมีคุณธรรม
รองนายกรัฐมนตรียังกล่าวอวยพรให้เอกอัครราชทูตคิวบาฯ ซึ่งจะหมดวาระการปฏิบัติหน้าที่ในไทยปีนี้ ให้ประสบความสุขและความเจริญ พร้อมหวังว่า เอกอัครราชทูตคิวบาฯ คนใหม่จะสานต่อและส่งเสริมความร่วมมือระหว่างกันให้ใกล้ชิดและครอบคลุมมากขึ้นในอนาคต ซึ่งรัฐบาลไทยยินดีที่จะประสานความร่วมมือกับเอกอัครราชทูตฯ คนใหม่เป็นอย่างดี
อนึ่ง โครงการเจียระไนแพทย์เพื่อชุมชนเป็นความริเริ่มของสถาบันอิกร่า จังหวัดนราธิวาส ในการคัดเลือกเด็กเรียนดีและเป็นคนในพื้นที่จังหวัดชายแดนภาคใต้เข้าร่วมโครงการฯ เพื่อส่งไปเรียนแพทย์ในสาธารณรัฐคิวบา โดยรัฐบาลคิวบาจะได้พิจารณาจัดสรรทุนการศึกษาแก่นักเรียนในประเทศไทย นำร่องกับเด็กเรียนดีในพื้นที่จังหวัดชายแดนใต้ โรงพยาบาลชุมชนละ 2 คน เพื่อสร้างความพร้อมบุคลากรทางการแพทย์รองรับภารกิจการถ่ายโอนโรงพยาบาลชุมชนไปยังองค์การบริหารส่วนจังหวัดต่างๆ ในประเทศไทย ต่อจากนี้ จะได้มีการหารือร่วมกันอย่างใกล้ชิดระหว่างหน่วยงานรัฐที่เกี่ยวข้องของประเทศไทยกับสถาบันการศึกษาที่จัดการเรียนการสอนในสาขาการแพทย์ ซึ่งทั้ง 2 ประเทศพร้อมที่จะดำเนินการในส่วนที่เกี่ยวข้องภายใต้ความร่วมมือที่ดีต่อไป